Συζήτηση:Διαγωνισμός Τραγουδιού Eurovision 2008

message: Φύλαξέ το για του χρόνου diamond--ΗΠΣΤΓ 23:15, 12 Μαΐου 2007 (UTC)
Δεν κατάλαβα γιατί το έσβησες. Δηλαδή για παράδειγμα αν θέλει κάποιος να δει πότε θα γίνει η Γιουροβίζιον του χρόνου θα πρέπει να πάει σε άλλη Βικιπαίδεια για να το δει; Επίσης, όταν το έφτιαξα, το άρθρο υπήρχε σε τουλάχιστον 3 ξενόγλωσσες Βικιπαίδειες. Προτείνω να το επαναφέρεις και να το βάλεις στο Βικιπαίδεια:Σελίδες για διαγραφή αν θέλεις να διαγραφεί. --Diamond συζήτηση 23:22, 12 Μαΐου 2007 (UTC)
Μπορεί η πληροφορία να μπει στο κύριο άρθρο για το διαγωνισμό. Τι εξυπηρετεί ένα άρθρο 3 γραμμών το οποίο θα αρχίσει να επεκτείνεται τουλάχιστον σε 9 μήνες; - Badseed απάντηση 23:27, 12 Μαΐου 2007 (UTC)
Είχα σκοπό να γράψω και άλλα, αλλά με πρόλαβε ο Καλογερόπουλος... --Diamond συζήτηση 23:38, 12 Μαΐου 2007 (UTC)
Νομίζω κι εγώ ότι θα πρέπει να επαναφερθεί. Αλλιώς να σβήσουμε και το Ολυμπιακοί Αγώνες 2008 (που θα γίνουν μετά τη Eurovision).--Κωστής 08:08, 13 Μαΐου 2007 (UTC)
Γιατί δεν γράφετε και για την προσεδάφιση στον Άρη που θα γίνει σε 25 χρόνια; Και ΦΥΣΙΚΑ πρέπει να σβηστεί το Ολυμπιακοί Αγώνες 2008 και ό,τι αναφέρεται σε υποθετικά μελλοντικά γεγονότα που δεν αποτελούν τμήμα κανενός αρχείου και συνεπώς δεν μπορούν να μπουν σε ό,τι θέλει να αυτοχαρακτηρίζεται ως εγκυκλοπαίδεια. Πόσο πιο λιανά να σας το κάνει κανείς για να το καταλάβετε;--ΗΠΣΤΓ 08:29, 13 Μαΐου 2007 (UTC)
Καλά ντε, μην εκνευρίζεσαι! Νομίζω ότι σε τέτοιου είδους γεγονότα που δεν υπάρχουν μεν σε αρχείο, αλλά νομοτελειακά θα γίνουν, καθώς επαναλαμβάνονται σε συχνά χρονικά διαστήματα, δεν είναι κακό να υπάρχει το άρθρο από τώρα, υπό την προϋπόθεση να υπάρχουν κάποιες πληροφορίες... Να προσθέσω και το Ελληνικές βουλευτικές εκλογές 2008, που δεν ξέρουμε καν αν θα γίνουν το 2008... Πάντως, συζήτηση κάνουμε, προς τι ο εκνευρισμός;--Κωστής 08:37, 13 Μαΐου 2007 (UTC)
Δεν εκνευρίζομαι αλλά έχει ξαναγίνει η ίδια συζήτηση σε προηγούμενα λήμματα και ξανά μανά από την αρχή. Η δικτύωση προς το μέλλον θα ήταν λογική με μια σημείωση στο τέλος ενός λήμματος του 2007 ότι προβλέπεται να γίνει κάτι την τάδε ημερομηνία ή έχει σχεδιαστεί για την τάδε ημερομηνία. Έρχεται το 2008 και ιδού το λημματάκι. Αλλά δικτύωση προς το μέλλον με αυτόν τον τρόπο... Όσο για τις βουλευτικές εκλογές που επισημαίνεις, αποτελούν χαρακτηριστικό παράδειγμα ενός λήμματος που υπάρχει στο κενό. Τότε, όμως, περνάμε σαφώς τα όρια του εγκυκλοπαιδισμού, ακόμα και του δικτυακού εγκυκλοπαιδισμού και αρχίζουμε να χώνουμε στο τσουβάλι ό,τι πάρει ο χάρος. Ο τάδε δίσκος του Κουρμπέλ που θα βγει από την δείνα εταιρεία το 3678, το τάδε βιβλίο που θα βγει από τον δείνα εκδότη το 1764 κ.ο.κ. Λάστιχο το σύστημα και η πληροφορία περί του μέλλοντος κατά συνθήκην ψευδής. Αν όμως είναι μόνο δική μου η άποψη, τότε να το επαναφέρει κάποιος και να αποφασίσετε τι μέλλει γενέσθαι με τα επόμενα. Γιατί θα υπάρξουν επόμενα, πολλά επόμενα. Χάριν προώθησης εταιρειών και εκδοτικών οίκων έως τώρα είχαμε αρκετά τέτοια, υπό το κάλυμμα της μετάδοσης της πληροφορίας. Έχουν ξαναδιαγραφεί λήμματα για μελλοντικές πληροφορίες, αλλά νομίζω ότι δεν υπάρχει ούτε καν οδηγία επί του θέματος. It's up to you, η θέση μου είναι δεδομένη φίλτατε Κωστή.--ΗΠΣΤΓ 08:57, 13 Μαΐου 2007 (UTC)
Δε λέω ότι έχεις άδικο, απλά προσπάθησε να διαχωρίσεις λίγο: άλλο μελλοντικοί δίσκοι, μελλοντικά βιβλία, μελλοντικά (υποτιθέμενα όπως λες πιο πάνω) γεγονότα, με υποκρυπτόμενη ενδεχομένως διαφήμιση ή αυτοπροβολή και άλλο να αναφέρεσαι σε περιοδικά γεγονότα, και μάλιστα με άρθρο μόνο για το αμέσως προσεχές. Ολυμπιακοί Αγώνες κάθε 4 χρόνια γίνονται, δεν είναι κακό να ξεκινήσει από τώρα το άρθρο (αυτό, όχι του Λονδίνου το 2012) και να αναφέρεται το που θα γίνουν, πώς προχωρούν οι κατασκευές, αν κάποιος δήλωσε από τώρα ότι θα τους μποϊκοτάρει... (παραδείγματα αναφέρω). Οι βουλευτικές εκλογές είναι ελαφρώς πιο τραβηγμένο, γιατί δεν έχεις και πολλά να πεις, άσε που μπορεί να μη γίνουν καν στο προβλεπόμενο 2008, άρα δεν είναι ακριβώς περιοδικό γεγονός. Επί του προκειμένου, η Γιουροβίζιον γίνεται κάθε χρόνο, άρα θα δημιουργηθεί άρθρο. Αφού από τώρα έχουμε κάποιες πληροφορίες (το που θα γίνει, πότε, κλπ), γιατί να μην το ξεκινήσουν οι ενδιαφερόμενοι από τώρα; Δεν υπάρχει λόγος να είμαστε τόσο αυστηροί. Άλλωστε, για το λόγο αυτό υπάρχει το πρότυπο μελλοντικών γεγονότων. Υπερβολή θα ήταν να ξεκινήσει κάποιος το άρθρο Γιουροβίζιον 2009 στο στυλ «Καταβάλλονται προσπάθειες να διεξαχθεί πάλι στην Ελλάδα, αφού στείλουμε καλό τραγούδι στη Γιουροβίζιον 2008 και βγούμε πρώτοι». Αυτό είναι υποτιθέμενο γεγονός. Όχι ότι ο διαγωνισμός του 2008 θα διεξαχθεί το Μάιο στο Βελιγράδι, είναι πρώτη φορά που ο διαγωνισμός διοργανώνεται από τη Σερβία και... {{επέκταση}} για να προσθέτουν τις πληροφορίες αυτοί που ενδιαφέρονται και τις συλλέγουν με το που βγαίνουν!--Κωστής 09:20, 13 Μαΐου 2007 (UTC)
Υπάρχουν πράγματι διαφορετικές κατηγορίες μελλοντικών γεγονότων, στην αντιμετώπισή των οποίων πιστεύω ότι θα πρέπει να τις ξεχωρίζουμε. Μήπως να κάνουμε χωριστή συζήτηση;--Focal Point 09:35, 13 Μαΐου 2007 (UTC)
@Κωστής. Ψάξε λίγο το θέμα μελλοντικά άρθρα στο Θερινοί Ολυμπιακοί αγώνες και πες μου. Υπάρχουν αυτά στα οποία αναφέρεσαι; Ούτε καν στο Ολυμπιακοί αγώνες του 2004 δεν υπάρχουν ζητήματα που συνδέονται άμεσα με τους ολυμπιακούς αγώνες όπως οικονομία, ντόπινγκ, κοινωνία, αρχιτεκτονική, δημόσια έργα, πολιτισμός, πολιτική εκμετάλλευση κ.λπ. Μόνο μόστρα, ωραία πινακάκια και ατελείωτοι κατάλογοι. Δεν νομίζω ότι είναι λήμματα με πληροφορίες αυτά. Είναι λήμματα π.ε., όπως λέμε Ε.Π.Ε κ.λπ. Επίσης, η περιοδικότητα ενός φαινομένου σε παρελθόντα και παρόντα χρόνο δεν εξασφαλίζει de jure την περιοδική του εμφάνιση σε μέλλοντα χρόνο. Πάντα θα παραμένει ένα υποθετικό γεγονός, γύρω από το οποίο διαπλέκεται σωρεία περιφερειακών γεγονότων και δράσεων υποθετικών ή μη. Η Επαληθευσιμότητα, ο υποτιθέμενος στύλος της Βικιπαίδειας, είναι ήδη ροκανισμένος από τέτοια ναι μεν αλλά, εξ ου και η φαινομενκή απολυτωσύνη μου. Over and out από την παρούσα συζήτηση παίδες. Thank you--ΗΠΣΤΓ 13:07, 13 Μαΐου 2007 (UTC)
----
Καμία εγκυκλοπαιδικότητα στην μορφή που είναι, μισο μεταφρασμένο και επιεικώς απαράδεκτο.--✻tony esopi λέγε 15:25, 24 Μαΐου 2008 (UTC)
Το άρθρο δεν έχει ολοκληρωθεί, καθώς είναι σε εξέλιξη ο διαγωνισμός. Με τον τελικό να διεξάγεται σε 4 περίπου ώρες, μέχρι αύριο το αργότερο θα έχει ενημερωθεί και ολοκληρωθεί, πιστεύω.  ----Lemur12 να΄στε καλά 15:29, 24 Μαΐου 2008 (UTC)
Το βασικότερο χρειάζεται επιμέλεια , γιαυτό μιλούσα, επίσης δεν καταλαβαίνω την λογική γράφουμε 2 σειρές για ένα γεγονός που δεν έχει γίνει και πολλές φορές δεν βρίσκεται καν σε εξέλιξη, πχ μεσογειακοί αγώνες . Όσο για τον διαγωνισμό καλύτερα να μην σου πω την γνώμη μου. --✻tony esopi λέγε 15:32, 24 Μαΐου 2008 (UTC)
Κατάλαβα τη γνώμη σου για το διαγωνισμό και από πρόσφατη συζήτηση για διαγραφή. Το ζητούμενο όμως δεν είναι αυτό. Όπως είναι αναγκαίο να ενημερώνουμε τα πρωταθλήματα κλπ. σε αθλητικά άρθρα , έτσι ισχύει και σε μουσική, αθλητισμό, πολιτική κλπ. Για τους Μεσογειακούς Αγώνες αφορούν την Ελλάδα και στέκουν ως άρθρο, όπως στέκει και το Ευρωπαϊκό Πρωτάθλημα ποδοσφαίρου του 2008. Αν είναι να οδηγήσουμε στην πυρά άρθρα για μελλοντικά γεγονότα, τότε δε θα πρέπει να συμπεριλαμβάνονται στην εγκυκλοπαίδεια άρθρα όπως ο Αγωγός Μπουργκάς-Αλεξανδρούπολης αλλά και να διαγραφεί το πρότυπο "Τρέχον γεγονός". Ξαναλέω επί του παρόντος άρθρου, δεν έχει νόημα για λίγες ώρες να το διαγράψουμε και να το ξαναγράψουμε αύριο. Περιττό θα ήταν κατά τη γνώμη μου. ----Lemur12 να΄στε καλά 15:39, 24 Μαΐου 2008 (UTC)
Σ'ευχαριστώ Lemur12. Εγώ είμαι της άποψης ότι είναι αναγκαίο να "υπάρχουν" άρθρα που να καλύπτουν κάποια ακάλυπτα θέματα, όσο περισσότερο γίνεται, διότι σκέψου πως δεν είναι ωραίο ένα άρθρο να υπάρχει σε όλες τις γλώσσες του κόσμου εκτός από τη δική μας. Θέλω, επίσης, να πω ότι σκοπός μου ήταν χτες το απόγευμα να φέρω το άρθρο στη σημερινή του μορφή, χωρίς βαθμολογίες φυσικά, αλλά μου ήταν αδύνατο αφού μου είχε τύχει κάτι και να με συγχωρείτε. Παρ' όλ' αυτά εγώ το μόνο που ήθελα ήταν να δώσω την ώθηση να μεταφραστεί αυτό το τρέχον θέμα υποστηρίζοντας ότι πρέπει να προσπαθούμε να υπάρχουν εκτός από άρθρα που έχουν σχέση με το παρελθόν, και εκείνα που συμβαίνονουν τώρα είτε στο κοντινό μέλλον.
Ευχαριστώ Taspozi 07:50, 25 Μαΐου 2008 (UTC)
thread_title: Γιουροβίζιον 2008

message: Τι ακριβώς δείχνει ο χάρτης στο κάτω μέρος του άρθρου; Δεν υπάρχει κάποια επεξήγηση...*Αλέξανδρος 19:29, 28 Μαΐου 2008 (UTC)
thread_title: Χάρτης